ao C PLINII HIST. NAT. LIB. XVI. 



sior caudice. Excelsissinia autem aegilops, incultis arnica. 

 Ab hac proxima latifoliae proceritas , sed minus utilis 

 aedificiis , atque carboni : dolata vitiis obnoxia est : quam- 

 obrem solida utuntur : carbo in aerariorum tantum of- 

 ficinis compendio : quoniam desinente flatu protinus 

 emoriens, saepius recoquitur : cetero plurimis scintillis. 

 Idem e novellis melior. Acervi confertis taleis recenti- 

 bus luto eaminantur : accensaque strue contis pungitur 

 durescens calyx , atque ita sudorem emittit. 



Pessima et carboni et materi haliplilos dicta, cui 

 crassissimus cortex atque caudex , et plerumque cavus 

 fungosusque. Nec alia putrescit ex hoc gnre , etiam 

 quum vivit. Quin et fulmine saepissime icitur, quamvis 

 altitudine non excellt : ideo ligno ejus nec ad sacrificia 

 uti fas habetur. Eidem raro glans, et quum tulit , amara , 

 quam praeter sues nulium attingat animal : ac ne ha? 

 quidem, si aliud pabulum habeant. Hoc quoque inter 

 reliqua neglectaB religionis est , quod emortuo carbone 

 sacrifcatur. 



Glans fagea suem hilarem facit , carnem coquibi- 

 lem , ac levem et utilem stomacho : iligna , suem an- 



